Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 478/14/8802	Košice I, 25.11.2014
EEČ : 2-63-367-2014

U Z N E S E N I E

Trestná vec:	obvinená XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 342,14 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: 1. Košickú šachovú školu, XXXXX, XXXXX č.ú. XXXXX 
d.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-XXXXX-KE-2014.
-	v  Košiciach dňa 06.08.2014 v dobe okolo 12.17 hod. si nálezom prisvojila mobilný telefón zn. XXXXX S4, čiernej farby, IMEI XXXXX, stratený na parkovisku na ul. XXXXX, čím takto pre XXXXX spôsobila škodu vo výške 342,14 EUR,

Odôvodnenie: 
Uznesením povereného príslušníka  OO PZ XXXXX  XXXXX sp.zn. ČVS: ORP-XXXXX-KE-2014  zo dňa 06.08.2014 bolo podľa § 199 ods. 1 Tr. poriadku začaté trestné stíhanie pre prečin zatajenia veci podľa § 236 ods. 1 Trestného zákona a uznesením zo 17.10.2014 podľa § 206 ods. 1 Trestného poriadku vznesené obvinenie XXXXX  pre prečin zatajenia veci podľa § 236 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.
Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinená a poškodená uzavreli dňa 21.11.2014 dohodu o zmieri, v rámci ktorej poškodená vyhlásila, že jej nároky na náhradu škody boli uspokojené, nakoľko mobilný telefón jej bol vrátený.
Obvinená slobodne, vážne, zrozumiteľne a určito vyhlásila, že spáchala skutok, pre ktorý je stíhaná, svoje konanie oľutovala a prisľúbila, že v budúcnosti sa vyvaruje takéhoto konania.
Dňa 21.11.2014 zložila na depozitný účet pre zmier Krajskej prokuratúry v Košiciach č.ú. XXXXX peňažnú sumu vo výške 30 EUR na všeobecne prospešné účely, pričom 50% z uvedenej sumy je určených pre štát na pomoc obetiam trestnej činnosti a 50 % pre 1. Košickú šachovú školu, XXXXX, XXXXX č.ú. XXXXX.
Táto suma je primeraná závažnosti spáchaného trestného činu.
Obvinená a poškodená s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá síce má záznam v odpise v registri trestov, avšak s fikciou zahladenia odsúdenia, ako aj vzhľadom na jej osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. ( 215 ods. 6 Tr. por.)

JUDr. Dagmar Vargová
prokurátorka